**MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU**

**NACRT PRIJEDLOGA ZAKONA O IZMJENAMA ZAKONA O SOCIJALNOJ SKRBI, S KONAČNIM PRIJEDLOGOM ZAKONA**

#  I. USTAVNA OSNOVA ZA DONOŠENJE ZAKONA

Ustavna osnova za donošenje ovoga Zakona sadržana je u članku 2. stavku 4. podstavku 1. Ustava Republike Hrvatske („Narodne novine“, br. 85/10 – pročišćeni tekst i 5/14 – Odluka Ustavnog suda Republike Hrvatske).

# II. OCJENA STANJA I OSNOVNA PITANJA KOJA SE TREBAJU UREDITI ZAKONOM TE POSLJEDICE KOJE ĆE DONOŠENJEM ZAKONA PROISTEĆI

## Ocjena stanja

Zakonom o socijalnoj skrbi („Narodne novine“, broj 157/13, 152/14, 99/15, 52/16, 16/17 i 130/17) uređuje se djelatnost socijalne skrbi, prava i usluge u sustavu socijalne skrbi, postupci za njihovo ostvarivanje, korisnici, način obavljanja djelatnosti socijalne skrbi i druga pitanja značajna za djelatnost socijalne skrbi.

 Prema predmetnom Zakonu, djelatnost socijalne skrbi obavljaju ustanove socijalne skrbi, jedinice lokalne i područne (regionalne) samouprave, udruge, vjerske zajednice, druge pravne osobe, obrtnici i druge fizičke osobe koje obavljaju djelatnost socijalne skrbi, pod uvjetima i način propisan Zakonom o socijalnoj skrbi, posebnim zakonima i provedbenim propisima.

Jedinice lokalne i područne (regionalne) samouprave dužne su na propisan način voditi evidenciju i dokumentaciju o ostvarivanju prava u sustavu socijalne skrbi propisanih Zakonom o socijalnoj skrbi, kao i drugih prava iz socijalne skrbi prema njihovim općim aktima i o tome dostavljati izvješća uredu državne uprave u županiji. Ured državne uprave u županiji dužan je nadalje objedinjeno izvješće dostaviti Ministarstvu i jedinici područne regionalne samouprave.

S ciljem provedbe Nacionalnog programa reformi 2019., u okviru reformskog prioriteta „Unaprjeđenje javne uprave“ koji uključuje mjeru „Decentralizacija i racionalizacija“ , Zakonom o sustavu državne uprave („Narodne novine“, broj 66/19) propisano je da će se posebnim zakonima pojedini poslovi državne uprave iz nadležnosti ureda državne uprave povjeriti županijama.

Slijedom navedenog, a radi usklađivanja Zakona o socijalnoj skrbi sa Zakonom o sustavu državne uprave potrebno je izmijeniti Zakon o socijalnoj skrbi u dijelu u kojem je propisano da su jedinice lokalne i područne (regionalne) samouprave dužne dostavljati izvješća o ostvarivanju prava u sustavu socijalne skrbi propisanih Zakonom o socijalnoj skrbi i drugih prava iz socijalne skrbi utvrđenih općim aktima jedinica lokalne i područne (regionalne) samouprave uredu državne uprave u županiji te da je ured državne uprave u županiji dužan dostaviti objedinjeno izvješće Ministarstvu i jedinici područne (regionalne) samouprave.

## Osnovna pitanja koja se trebaju urediti Zakonom

Ovim Zakonom uređuje se pitanje nadležnosti tijela kojem jedinica lokalne samouprave dostavlja izvješća o ostvarivanju prava u sustavu socijalne skrbi propisanih Zakonom o socijalnoj skrbi i drugih prava iz socijalne skrbi utvrđenih općim aktima jedinica lokalne i područne (regionalne) samouprave kao i nadležnost tijela koje dostavlja objedinjeno izvješće Ministarstvu.

## Posljedice koje će proisteći donošenjem Zakona

Donošenjem ovoga Zakona uskladiti će se Zakon o socijalnoj skrbi sa Zakonom o sustavu državne uprave u dijelu u kojem je propisano da su jedinice lokalne i područne (regionalne) samouprave dužne dostavljati izvješća o ostvarivanju prava u sustavu socijalne skrbi propisanih Zakonom o socijalnoj skrbi i drugih prava iz socijalne skrbi utvrđenih općim aktima jedinica lokalne i područne (regionalne) samouprave uredu državne uprave u županiji te da je ured državne uprave u županiji dužan dostaviti objedinjeno izvješće Ministarstvu i jedinici područne (regionalne) samouprave. Poslovi ureda državne uprave u navedenom dijelu, ovim Zakonom prelaze u nadležnost županije.

# III. OCJENA I IZVORI POTREBNIH SREDSTAVA ZA PROVOĐENJE ZAKONA

Za provedbu ovoga Zakona nije potrebno osigurati dodatna financijska sredstva u državnom proračunu Republike Hrvatske.

#  IV. OBRAZLOŽENJE PRIJEDLOGA ZA DONOŠENJE ZAKONA PO HITNOM POSTUPKU

Nacionalnim planom reformi 2019. definiran je reformski prioritet i mjera „Decentralizacija i racionalizacija“ s ciljem racionalizacije i normativnog uređenja, organizacije i obavljanja poslova javne uprave.

Donošenje ovoga Zakona predlaže se po hitnom postupku radi osiguranja pravilnog i učinkovitog obavljanja poslova državne uprave, provedbe Nacionalnog programa reformi 2019. i usklađivanja Zakona o socijalnoj skrbi sa Zakonom o sustavu državne uprave, što su osobito opravdani razlozi za donošenje ovoga Zakona po hitnom postupku sukladno članku 204. Poslovnika Hrvatskoga Sabora („Narodne novine“, broj 81/13, 113/16, 69/17 i 29/18).

# KONAČNI PRIJEDLOG ZAKONA O IZMJENAMA

# ZAKONA O SOCIJALNOJ SKRBI

## Članak 1.

U Zakonu o socijalnoj skrbi („Narodne novine“, broj 157/13, 152/14, 99/15, 52/16, 16/17 i 30/17) u članku 44. stavak 1. mijenja se i glasi:

„(1) Jedinica lokalne i područne (regionalne) samouprave dužna je na propisan način voditi evidenciju i dokumentaciju o ostvarivanju prava u sustavu socijalne skrbi propisanih ovim Zakonom kao i drugih prava iz socijalne skrbi utvrđenih općim aktima jedinica lokalne i područne (regionalne) samouprave i o tome sastavljati izvješća. “

Iza stavka 1. dodaje se novi stavak 2. koji glasi:

„(2) Jedinica lokalne samouprave dužna je izvješća iz stavka 1. ovoga članka dostavljati jedinici područne (regionalne) samouprave.“

Dosadašnji stavak 2. koji postaje stavak 3. mijenja se i glasi:

„(3) Objedinjeno izvješće iz stavka 1. ovoga članka jedinica područne (regionalne) samouprave dužna je dostavljati Ministarstvu.“

Dosadašnji stavci 3. i 4. postaju stavci 4. i 5.

# PRIJELAZNA I ZAVRŠNA ODREDBA

## Članak 2.

Ministar nadležan za socijalnu skrb dužan je uskladiti Pravilnik o sadržaju i načinu vođenja evidencije i dokumentacije te načinu i rokovima dostave izvješća jedinica lokalne i područne (regionalne) samouprava („Narodne novine“, broj 74/13) u roku od 30 dana od dana stupanja na snagu ovoga Zakona.

## Članak 3.

Ovaj Zakon objavit će se u „Narodnim novinama“, a stupa na snagu 1. siječnja 2020. godine.

# OBRAZLOŽENJE

## Uz članak 1.

Predmetnim člankom propisuje se da su jedinice lokalne i područne (regionalne) samouprave dužne na propisan način voditi evidenciju i dokumentaciju o ostvarivanju prava u sustavu socijalne skrbi propisanih Zakonom o socijalnoj skrbi kao i drugih prava iz socijalne skrbi utvrđenih općim aktima jedinica lokalne i područne (regionalne) samouprave i o tome sastavljati izvješća. Nadalje je propisano da su jedinice lokalne samouprave dužne o tome dostavljati izvješća županiji, a objedinjeno izvješće županija je dužna dostaviti Ministarstvu. Navedenom izmjenom usklađuju se zakonske odredbe sa Zakonom o sustavu državne uprave (Narodne novine, broj 66/19).

## Uz članak 2.

Predloženom odredbom propisana je obveza usklađenja provedbenog propisa s predloženim izmjenama Zakona o socijalnoj skrbi.

## Uz članak 3.

Predmetnim člankom propisano je stupanje na snagu Zakona.

# TEKST ODREDBI VAŽEĆEG ZAKONA KOJE SE MIJENJAJU

## Članak 44.

(1) Jedinica lokalne i područne (regionalne) samouprave dužna je na propisan način voditi evidenciju i dokumentaciju o ostvarivanju prava u sustavu socijalne skrbi propisanih ovim Zakonom, kao i drugih prava iz socijalne skrbi utvrđenih općim aktima jedinica lokalne i područne (regionalne) samouprave te je dužna o tome dostavljati izvješća uredu državne uprave u županiji.

(2) Objedinjeno izvješće iz stavka 1. ovoga članka ured državne uprave u županiji dužan je dostaviti ministarstvu i jedinici područne (regionalne) samouprave.

(3) Grad Zagreb dužan je na propisan način voditi evidenciju i dokumentaciju o ostvarivanju prava iz sustava socijalne skrbi propisanih ovim Zakonom, kao i drugih prava iz socijalne skrbi utvrđenih općim aktima Grada Zagreba, te je izvješće o tome dužan dostavljati Ministarstvu.

(4) Sadržaj i način vođenja evidencije i dokumentacije te način i rokove za dostavu izvješća iz stavka 1., 2. i 3. ovoga članka pravilnikom propisuje ministar nadležan za poslove socijalne skrbi.

# OBRAZAC ISKAZA O PROCJENI UČINAKA PROPISA

|  |
| --- |
| **PRILOG 4.****OBRAZAC ISKAZA O PROCJENI UČINAKA PROPISA** |
| **1.** | **OPĆE INFORMACIJE** |
| 1.1. | Naziv nacrta prijedloga zakona: | Zakon o izmjenama Zakona o socijalnoj skrbi |
| 1.2. | Program rada Vlade Republike Hrvatske, akt planiranja ili reformska mjera: | Da/Ne:Da | Naziv akta: Nacionalni program reformi 2019.Opis mjere:Reformski prioritet: 1.4. „Unaprjeđenje javne uprave“, mjera: 1.4.4. „Decentralizacija i racionalizacija“ |
| 1.3. | Plan usklađivanja zakonodavstva Republike Hrvatske s pravnom stečevinom Europske unije | Da/Ne:Ne | Naziv pravne stečevine EU: |
| **2.** | **ANALIZA ISHODA NACRTA PRIJEDLOGA ZAKONA** |
| 2.1. | Zakon o sustavu državne uprave je stupio na snagu 18. srpnja 2019. godine zbog čega je, u cilju jedinstvenosti pravnog sustava, potrebno izmijeniti pojedine odredbe Zakona o socijalnoj skrbi. Predmetnim izmjenama postići će se racionalnija struktura državne uprave, sa uklanjanjem nelogičnosti i fragmentiranosti sustava kao i unapređenje horizontalne i vertikalne suradnje tijela državne uprave.  |
| **3.** | **ANALIZA UTVRĐENIH IZRAVNIH UČINAKA**  |
| 3.1. | **Analiza gospodarskih učinaka**  |
|  | Pitanja koja se uređuju Zakonom o izmjenama Zakona o socijalnoj skrbi su takva da neće imati izravnih gospodarskih učinaka. |
| 3.2. | **Analiza učinaka na zaštitu tržišnog natjecanja** |
|  | Pitanja koja se uređuju Zakonom o izmjenama Zakona o socijalnoj skrbi su takva da neće imati izravnih učinaka na tržišno natjecanje. |
| 3.3. | **Analiza socijalnih učinaka** |
|  | Pitanja koja se uređuju Zakonom o izmjenama Zakona o socijalnoj skrbi su takva da neće imati izravnih socijalnih učinaka. |
| 3.4. | **Analiza učinaka na rad i tržište rada** |
|  | Pitanja koja se uređuju Zakonom o izmjenama Zakona o socijalnoj skrbi su takva da neće imati izravnih učinaka na rad i tržište rada. |
| 3.5. | **Analiza učinaka na zaštitu okoliša** |
|  | Pitanja koja se uređuju Zakonom o izmjenama Zakona o socijalnoj skrbi su takva da neće imati izravnih učinaka na zaštitu okoliša. |
| 3.6. | **Analiza učinaka na zaštitu ljudskih prava** |
|  | Pitanja koja se uređuju Zakonom o izmjenama Zakona o socijalnoj skrbi su takva da neće imati izravnih učinaka na zaštitu ljudskih prava. |
| 4. | **TEST MALOG I SREDNJEG PODUZETNIŠTVA (MSP TEST)**Nije obvezna provedba procjene učinaka propisa na malo gospodarstvo izradom MSP testa. |
| 4.1. | **Moguće opcije javnih politika** |
|  | ***4.1.1. Opcija 1. (nenormativno rješenje) »Ne poduzimati ništa«***Ako se ne poduzmu nikakve radnje neće se osigurati jedinstveni pravni poredak Republike Hrvatske i učinkovitije obavljanje poslova državne uprave, odnosno, uspostavljanje racionalne strukture državne uprave, uklanjanje nelogičnosti i fragmentiranosti sustava i unapređenje horizontalne i vertikalne suradnje tijela državne uprave. ***4.1.2. Opcija 2. (nenormativno rješenje) »Poduzimati nenormativne aktivnosti«***Nema nenormativnih rješenja jer je ishod moguće postići isključivo normativnim rješenjem budući da je područje koje se uređuje i sada zakonski regulirano.  ***4.1.3. Opcija 3. (normativno rješenje) »Poduzimati normativnu aktivnost A«***Postizanje ishoda moguće je ostvariti donošenjem Zakona o izmjenama Zakona o socijalnoj skrbi. ***4.1.4. Opcija 4. (normativno rješenje) »Poduzimati normativnu aktivnost B«***S obzirom na opseg potrebnih izmjena nije potrebno donošenje novog zakonskog propisa. |
| 4.2. | **Ocjena i opcije*****Opcija 1.*** ***Koristi:*** Nema koristi***Troškovi:*** Nema troškova.***Opcija 2.*** ***Koristi:*** Ne razmatra se***Troškovi:****-****Opcija 3.*** ***Koristi:***  Osiguranje koherentnog normativnog okvira, brže i kvalitetnije obavljanje poslova koji zahtijevaju međusobnu suradnju tijela državne uprave, logičniji i cjelovitiji način uređenja sustava državne uprave. ***Troškovi:*** -***Opcija 4.*** ***Koristi:*** Ne razmatra se***Troškovi:*** - Tablica: Analiza troškova i koristi

|  |  |  |
| --- | --- | --- |
| Opcije | Troškovi (negativni učinci)  | Koristi (pozitivni učinci) |
| Opcija 1. | -- | 1 |
| Opcija 2.  | -- | 1 |
| Opcija 3.  | 1 | ++ |
| Opcija 4. | -- |  |

|  |
| --- |
| Legenda:  - - znatan negativni učinak - ograničen negativni učinak1 nema učinka+ ograničen pozitivan učinak+ + znatan pozitivan učinak |

 |
| 5.  | **PROVOĐENJE SCM METODOLOGIJE** |
| Navedenim propisom se ne uređuju nikakve administrativne obveze poduzetnicima kojima bi se utjecalo na poslovanje malih ili srednjih poduzetnika kao ni njihove naknade i davanja niti se uređuju područja tržišne konkurencije.S obzirom da su pitanja koja se uređuju Zakonom o izmjenama Zakona o socijalnoj skrbi takva da neće imati izravnih učinaka na male i srednje nema potrebe za provođenjem SCM metodologije. |
| 6. | **SAVJETOVANJE I KONZULTACIJE** |
|  | Savjetovanje će se provesti u trajanju od 30 dana putem središnjeg državnog internetskog portala za savjetovanje s javnošću objavom Nacrta prijedloga zakona i Iskaza o procjeni učinaka propisa. Istovremeno sa savjetovanjem, Iskaz o procjeni učinaka propisa biti će dostavljen na mišljenje nadležnim tijelima i Uredu za zakonodavstvo. |
| 7. | **OPTIMALNO RJEŠENJE** |
|  | Sukladno članku 11. Zakona o procjeni učinaka propisa („Narodne novine“, broj 44/17) provedena je prethodna procjena učinaka propisa te se na temelju rezultata utvrđenih u postupku procjene učinaka propisa kao optimalno normativno rješenje predlaže donošenje Zakona o izmjenama Zakona o socijalnoj skrbi kako bi se osigurale zakonske pretpostavke koje će rezultirati postizanjem očekivanog ishoda, a u cilju učinkovitijeg obavljanja poslova državne uprave u Republici Hrvatskoj. |
| 8. | **VREMENSKI OKVIR I VREDNOVANJE** |
|  | Zakon o izmjenama Zakona o socijalnoj skrbi stupa na snagu 1. siječnja 2020. Vremenski okvir postizanja ishoda moguće je procijeniti nakon godinu dana od dana stupanja na snagu zakona.  |
| 9.  | **PRILOZI** |
|  |   |
| 10.  | **POTPIS ČELNIKA TIJELA** |
|  | Potpis: ministrica izv. prof. dr. sc. Vesna BedekovićDatum: 6. kolovoza 2019.  |
| 11. | **Odgovarajuća primjena ovoga Obrasca u slučaju provedbe članka 18. stavka 2. Zakona o procjeni učinaka propisa ("Narodne novine", broj 44/17)** |
|  | 1. */*
 |